# Estació d'Universitat Autònoma

Mapa sinòptic de la Línia Barcelona-Vallès de FGC :
Universitat Autònoma és una estació de ferrocarril de la línia suburbana S2 de la línia Barcelona-Vallès propietat de Ferrocarrils de la Generalitat de Catalunya (FGC) situada al campus de la Universitat Autònoma de Barcelona, a Cerdanyola del Vallès a la comarca del Vallès Occidental.
Aquesta estació s'ubica dins de la tarifa plana de l'àrea metropolitana de Barcelona, qualsevol trajecte entre dos dels municipis de l'àrea metropolitana de Barcelona valida com a zona 1. L'any 2016 va registrar l'entrada d'1.645.595 de passatgers.

## Història

L'estació es va inaugurar el 1984 a partir d'una nova branca ferroviària de la línia Barcelona-Vallès des de l'estació de Bellaterra per apropar el tren al campus universitari. La línia a Bellaterra va entrar en servei l'any 1922 corresponent al recorregut entre Sant Cugat Centre - Sabadell Estació, com a perllongament del Tren de Sarrià cap al Vallès per part de l'empresa Ferrocarrils de Catalunya (FGC).
El 1995 es connecta l'estació també pel nord a la línia del Vallès, passant a ser el nou traçat ferroviari entre Bellaterra i Sant Quirze i, per tant, deixant el tram original de 1922 fora de servei.

## Serveis ferroviaris

Línia Barcelona-Vallès de FGC :
| Procedència/Destinació | < | > | Procedència/Destinació |
| Barcelona - Pl. Catalunya | Bellaterra | Sant Quirze | Sabadell Parc del Nord |
| TramVallès |||||
| Projectat |||||
| terminal | terminal | Facultat de Ciències | Estació de Montcada-Ripollet |

## Edifici

Situat al campus universitari de Bellaterra. Té un accés a través d'una gran escala, l'edifici és essencialment un paral·lelepípede amb coberta a un vessant on s'allotgen els serveis propis de l'estació. La façana que dona a les andanes, recoberta de petites peces de ceràmica, presenta una superfície molt superior a la de la construcció, tant en altura com en llargada. Una gran marquesina metàl·lica sostinguda per tirants i amb contraforts posteriors és situada damunt les obertures de l'estació, i es relaciona estèticament amb quatre coberts de formigó.
L'edifici de l'estació va ser bastit l'any 1984 pels arquitectes Jaume Bach i Gabriel Mora.
* Accés a l'estació des de la Plaça Cívica
* L'edifici de l'estació
* Vestíbul de l'estació
* Unitat 115 en servei S2 direcció Barcelona

## Vegeu també

* Estació de Cerdanyola Universitat
* Llista d'estacions de Ferrocarrils de la Generalitat de Catalunya
* Xarxa ferroviària de Catalunya
* Camí de la Ruta Ho Chi Minh

## Referències

* ↑ «Anuari estadístic DPTOP 2016. Transport per ferrocarril». Departament de Territori i Sostenibilitat. Arxivat de l'original el 2018-05-04. [Consulta: 9 setembre 2018].
* ↑ Salmerón 1988, pàg. 25.
* ↑ Salmerón 1988, pàg. 16-18.
* ↑ «Història». Ferrocarrils de la Generalitat de Catalunya. Arxivat de l'original el 2010-03-07. [Consulta: 5 juny 2011].
* ↑ «Cronologia Històrica». Ferrocarrils de la Generalitat de Catalunya. Arxivat de l'original el 2012-05-26. [Consulta: 5 juny 2011].
* ↑ «Universitat Autònoma». trenscat.cat. [Consulta: 25 febrer 2024].
* 1 2 «Estació FFCC Universitat Autònoma». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 11 abril 2013].

## Bibliografia

* Salmerón i Bosch, Carles. El tren del Vallès: Història dels ferrocarrils de Barcelona a Sabadell i Terrassa. Barcelona: Terminus, 1988. ISBN 8440435606.